Sparnaðaráætlun stjórnenda Norwegian gerir ráð fyrir samdrætti í Norður-Atlantshafsflugi . Þar með dregur úr framboði á nokkrum af þeim flugleiðum sem Icelandair gerir út á . Mynd : Norwegian Þrátt fyrir að Spánarflug Norwegian frá Íslandi muni aukast verulega í vetur þá ætlar félagið að draga saman seglin í áætlunarferðum milli Bandaríkjanna og Evrópu í vetur . Tíu flugleiðir á milli álfanna verða felldar niður nú í haust og þráðurinn ekki tekinn upp á ný fyrr en í vor . Til viðbótar hættir félagið endanlega að fljúga milli Stokkhólms og Orlando og hins vegar London og Las Vegas . Þessi samdráttur í Atlantshafsflugi Norwegian ætti að draga þónokkuð úr framboði á mörgum af þeim flugleiðum sem Icelandair sinnir . Til að mynda í flugi frá Evrópu til Boston , Chicago , Denver , Orlando og New York en allar þessar borgir eru hluti af vetraráætlun Icelandair . Auk þess þá fækkar Norwegian ferðunum til Los Angeles og mun ekki fljúga þangað beint frá Ósló eða Kaupmannahöfn í vetur . WOW air sinnti einnig flugi til Los Angeles og ljós að með brotthvarfi þess félags og samdrættinu hjá Norwegian þá snarminnkar framboðið í vetur á flugsætum milli Norðurlandanna og fjölmennustu borgar Kaliforníu . Hvort þetta verði til þess að stjórnendur Icelandair stökkvi til og bæti borginni við sína vetraráætlun á eftir að koma í ljós . WOW air flutti til að 69 þúsund farþega milli Keflavíkurflugvallar og Los Angeles á fyrri helmingi síðasta árs . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is